CELEX: 32005D0933
Language: lt
Date: 1135123200000
Title: 2005/933/EB: 2005 m. gruodžio 21 d.  Komisijos sprendimas, antrą kartą iš dalies keičiantis Sprendimą 2005/693/EB dėl tam tikrų apsaugos priemonių, susijusių su paukščių gripu Rusijoje  (pranešta dokumentu Nr. C(2005) 5563)   (Tekstas svarbus EEE)

23.12.2005   
            
            
               LT
            
            
               Europos Sąjungos oficialusis leidinys
            
            
               L 340/70
            
         
      KOMISIJOS SPRENDIMAS
   
   2005 m. gruodžio 21 d.
   antrą kartą iš dalies keičiantis Sprendimą 2005/693/EB dėl tam tikrų apsaugos priemonių, susijusių su paukščių gripu Rusijoje
   (pranešta dokumentu Nr. C(2005) 5563)
   (Tekstas svarbus EEE)
   (2005/933/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
   kadangi:
   
               (1)
            
            
               Paukščių gripas yra užkrečiama virusinė naminių ir laukinių paukščių liga, sukelianti mirtingumą ir sutrikimus, kurie greitai gali pasiekti epizootinį mastą ir taip sukelti rimtą grėsmę gyvūnų ir visuomenės sveikatai bei smarkiai sumažinti paukštininkystės pelningumą.
            
         
               (2)
            
            
               Po paukščių gripo protrūkių Rusijoje 2005 m. spalio 6 d. buvo priimtas Komisijos sprendimas 2005/693/EB dėl tam tikrų apsaugos priemonių, susijusių su paukščių gripu Rusijoje (3). Šiuo Sprendimu sustabdomas paukščių, išskyrus naminių, importas iš Rusijos bei neapdorotų plunksnų ir jų dalių importas iš šio Sprendimo I priede išvardytų Rusijos regionų.
            
         
               (3)
            
            
               Kadangi paukščių gripo protrūkiai toliau stebimi tam tikrose Rusijos dalyse, būtina pratęsti Sprendime 2005/693/EB numatytas priemones. Tačiau šis Sprendimas gali būti persvarstytas prieš pasibaigiant jo taikymo laikotarpiui atsižvelgiant į Rusijos kompetentingų veterinarijos tarnybų pateiktą informaciją.
            
         
               (4)
            
            
               Visi ligos protrūkiai europinėje Rusijos dalyje užregistruoti centrinėje srityje, o šiauriniuose regionuose protrūkių nepastebėta. Todėl nebėra būtina toliau stabdyti neapdorotų plunksnų ir jų dalių importo iš pastarųjų regionų.
            
         
               (5)
            
            
               Todėl Sprendimą 2005/693/EB reikėtų atitinkamai iš dalies pakeisti.
            
         
               (6)
            
            
               Šiame Sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/693/EB iš dalies keičiamas taip:
   
               1)
            
            
               3 straipsnyje žodžiai „2005 m. gruodžio 31 d.“ pakeičiami žodžiais „2006 m. kovo 31 d.“;
            
         
               2)
            
            
               I priedas pakeičiamas šio Sprendimo priedu.
            
         2 straipsnis
   Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Apie tai jos nedelsdamos praneša Komisijai.
   3 straipsnis
   Šis sprendimas skirtas valstybėms narėms
   
      Priimta Briuselyje, 2005 m. gruodžio 21 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 56. Direktyva su paskutiniais pakeitimais, padarytais 2003 m. Stojimo aktu.
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 263, 2005 10 8, p. 22. Sprendimas su pakeitimais, padarytais Sprendimu 2005/740/EB (OL L 276, 2005 10 21, p. 68).
   
      PRIEDAS
      
         
            „I PRIEDAS
            1 straipsnio 2 ir 3 dalyse nurodytos Rusijos federalinės apygardos
            1.   Tolimųjų Rytų federalinė apygarda
            apima šiuos Rusijos Federacijos subjektus: Amūro sritį, Čiukotkos autonominę apygardą, Žydų autonominę sritį, Kamčiatkos sritį, Chabarovsko kraštą, Koriakų autonominę apygardą, Magadano sritį, Primorės kraštą, Sacha (Jakutijos) Respubliką, Sachalino sritį.
            2.   Sibiro federalinė apygarda
            apima šiuos Rusijos Federacijos subjektus: Agos buriatų autonominę apygardą, Altajaus Respubliką, Altajaus kraštą, Buriatijos Respubliką, Čitos sritį, Evenkų autonominę apygardą, Irkutsko sritį, Kemerovo sritį, Chakasijos Respubliką, Krasnojarsko kraštą, Novosibirsko sritį, Omsko sritį, Taimyro autonominę apygardą, Tomsko sritį, Tuvos Respubliką, Ust-Ordos buriatų autonominę apygardą.
            3.   Uralo federalinė apygarda
            apima šiuos Rusijos Federacijos subjektus: Čeliabinsko sritį, Chantų-mansių autonominę apygardą, Kurgano sritį, Sverdlovsko sritį, Tiumenės sritį, Jamalo Nencų autonominę apygardą.
            4.   Centrinės Rusijos federalinė apygarda
            apima šiuos Rusijos Federacijos subjektus: Belgorodo sritį, Briansko sritį, Ivanovo sritį, Kalugos sritį, Kursko sritį, Lipecko sritį, Maskvą (federacinės reikšmės miestas), Maskvos sritį, Oriolo sritį, Riazanės sritį, Tambovo sritį, Tulos sritį, Vladimiro sritį, Voronežo sritį.
            5.   Pietų federalinė apygarda
            apima šiuos Rusijos Federacijos subjektus: Adygėjos Respubliką, Astrachanės sritį, Čečėnijos Respubliką, Dagestano Respubliką, Ingušijos Respubliką, Kabardos-Balkarijos Respubliką, Kalmukijos Respubliką, Karačiajų-Čerkesijos Respubliką, Krasnodaro kraštą, Šiaurės Osetijos-Alanijos Respubliką, Stavropolio kraštą, Rostovo sritį, Volgogrado sritį.
            6.   Pavolgio (Volgos) federalinė apygarda
            apima šiuos Rusijos Federacijos subjektus: Baškortostano Respubliką, Čiuvašijos Respubliką, Kirovo sritį, Mari El Respubliką, Mordovijos Respubliką, Nižnij Novgorodo sritį, Orenburgo sritį, Penzos sritį, Permės sritį, Permės Komių autonominę apygardą, Samaros sritį, Saratovo sritį, Tatarstano Respubliką, Udmurtijos Respubliką, Uljanovsko sritį.“